
Георгиев бил в брак с Георгиева от 1997 г. През септември 2010 г. той започнал бракоразводен процес, в течение на който починал. При смъртта си през януари 2011 г. той имал три дъщери от Георгиева, един син от Петрова (бивша съпруга), а през март 2011 г. интимната му приятелка Дечева родила момиче. Със завещание от ноември 2010 Георгиев оставял на Дечева сумите по две свои банкови сметки и припознавал детето си от Дечева. Това припознаване той потвърдил в писмо до Дечева от края на декември 2010. Освен това той имал и една бездетна сестра, починал брат, от когото имал двама племенника и майка. В завещанието си, наред с горното, определял за наследник на ½ от цялото си имущество онова от децата си, което му „роди внук“ (цит.) до края на 2012 година. През октомври 2012 най-голямата му дъщеря Пенка родила извънбрачно дете.
1. Кои лица ще наследят Георгиев – по закон и по завещание - и в какви дялове?
2. Щеше ли положението да е различно, ако бракът беше прекратен преди смъртта на Георгиев?
3. Какви са вариантите за развитие на висящия процес за развод? Ще се промени ли отговорът на въпрос 1 в зависимост от тези варианти?
4. Какво ще е наследственото положение, ако детето на Дечева се беше родило мъртво или ако Дечева беше направила спонтанен аборт през декември 2010?
5. Какво ще е положението, ако сестрата на Георгиев се откаже от наследство? А ако майка му се откаже от наследство?


ОТГОВОРИ НА КАЗУСА ПО СНП:
1. Наследници на Георгиев по завещание няма. Единствено Дичева може да получи сумите по двете сметки, но ще има качеството на заветник, а не на наследник, тъй като са й завещани само имуществени права.
Завещанието няма да породи действие в частта, с която Георгиев завещал ½ от наследството си на онова от децата си, което му роди внук, тъй като дъщерята Пенка е родила след смъртта на Георгиев, а лицата, които могат да наследяват, се определят към момента на смъртта на завещателя. С други думи при откриване на наследството Пенка не е имала дете и затова не може да наследи по завещание.
2. Наследници по закон на Георгиев са четирите му деца от двата брака и преживялата съпруга Георгиева, които ще получат равни дялове – по 1/5 от наследството. Георгиева наследява, тъй като бракът е прекратен със смъртта на Георгиев, а не с развод.
Детето, което приятелката на наследодателя – Дечева е родила, няма да наследи, тъй като не е установен произходът му от Георгиев. Припознаване не може да се извърши чрез завещание или писмо. Формата за валидност на припознаването е писмена декларация, подадена лично пред длъжностното лице по гражданското състояние или писмена декларация с нотариално заверен подпис, подадена чрез друг до длъжностното лице по гражданското състояние.
3. Ако бракът беше прекратен преди смъртта на Георгиев, бившата съпруга Георгиева нямаше да има качеството на наследник по закон и съответно наследници по закон биха били само децата на наследодателя.
Заветницата нямаше да се промени.
4. Посоченото в т. 2 решение е вярно, в случай че делото не е продължено от наследниците на Георгиев (някое от децата му). Ако делото бъде продължено (искът вече не е за прекратяване на брака, тъй като е прекратен поради смърт, а установителен), също са възможни два варианта:
- ако искът за развод е бил предявен от Георгиев, като е поискал произнасяне по вината, и съдът установи, че бракът е бил дълбоко и непоправило разстроен поради виновно поведение на Георгиева, тя няма да има право да наследява (чл. 54, ал. 1 във връзка с чл. 52, ал. 2). Ще наследят само децата на Георгиев;
- ако искът е бил предявен от Георгиев, като е поискал произнасяне по вината, и съдът установи, че бракът не е бил дълбоко и непоправило разстроен или е бил разстроен но по причини, различни от виновно поведение на Георгиева, тя ще може да наследява и ще се приложи отново отговорът по т. 2.
5. Няма промяна, тъй като, както е посочено в т. 2, детето на Дечева няма да наследи, дори да е родено живо.
6. Няма промяна, тъй като сестрата не е призован наследник.

